Nyírtelek-Görögszállás

A Filadelfia Evangélikus Egyházközség 2020-ban is folytatta a megkezdett missziói munkáját. A központi utasítások betartásával a vészhelyzet idején is működtettük a szolgálatainkat

1. Biztos kezdet gyerekház: 0-3 éves gyermekek korai fejlesztése szülők bevonásával. A munkatársi változások ellenére a ház működése zavartalan volt. Évente 3-5 gyermeket bocsátunk ki a kötelező óvodai képzésbe.
2. A szociális alapszolgáltatások biztosításával segítséget tudtunk nyújtani a fogyatékkal élőknek, szenvedélybetegségben szenvedőknek, magukról gondoskodni nem tudó időseknek, és a szegregált körülmények között élőknek.
3. Mintakert programunkkal és a háztáji gazdálkodást segítő programunkkal több családot segítünk a megélhetésükben.
4. A rendszeres gyülekezeti alkalmakat néhány hónap kivételével nem tudtuk megtartani a vírusveszély miatt. Amennyire lehetett, személyesen tartottuk a kapcsolatot az atyafiakkal.